section_heading: Radnja
paragraph_text: Gordona naposljetku zarobljava Combineova transportna kapsula koja ga vodi do Breenova ureda, u kojem ga čekaju Breen i Mossman, a uz njih se nalaze zarobljeni Eli i Alyx. Breen razlaže planove za daljnje porobljivanje ljudske vrste s Combineom, što se kosi s onim što je rekao Mossman. Mossman u ljutnji oslobađa Gordona, Alyx i Elia prije nego što ih je Breen mogao teleportirati na drugi svijet. Breen pokušava pobjeći uz pomoć uređaja za teleportaciju, ali mu Gordon uništi reaktor služeći se energetskim kuglama koje izbacuje gravitacijska puška, nakon čega Breen umire. U vrijeme kad reaktor eksplodira, G-Man se ponovno pojavi i zaustavi vrijeme. Pohvali Gordona zbog njegovih djela i spominje da za njegove "usluge" ponude u zraku, a zatim ga ponovno stavlja u hibernaciju.